ddrg/super_eurlex huggingface dataset:
Breithiúnas na Cúirte (an Chéad Dlísheomra) an 1 Lúnasa 2022 (iarraidh ar réamhrialú ón Kúria– an Ungáir) – HOLD Alapkezelő Befektetési Alapkezelő Zrt. v Magyar Nemzeti Bank

(Cás C-352/20) (1)

(Tarchur chun réamhrialú - Dlíthe a chomhfhogasú - Treoir 2009/65/CE - Gnóthais le haghaidh comhinfheistíochta in urrúis inaistrithe (UCITS) - Treoir 2011/61/AE - Cistí infheistíochta malartacha - Beartais agus cleachtais luacha saothair i ndáil le bainisteoirí sinsearacha cuideachta bhainistíochta UCITS nó bainisteoir ciste infheistíochta malartach - Díbhinní arna ndáileadh ar bhainisteoirí sinsearacha áirithe - Coincheap “an luacha saothair” - Airteagal 17(1) de Chairt um Chearta Bunúsacha an Aontais Eorpaigh - An ceart chun maoine)

(2022/C 408/06)

Teanga an cháis: an Ungáiris

An chúirt a rinne an tarchur

Kúria

Páirtithe sna príomhimeachtaí

Iarratasóir: HOLD Alapkezelő Befektetési Alapkezelő Zrt.

Cosantóir: Magyar Nemzeti Banc

An chuid oibríochtúil

Ní mór Airteagail 14 go 14b de Threoir 2009/65/CE ó Pharlaimint na hEorpa agus ón gComhairle an 13 Iúil 2009 maidir le comhordú forálacha reachtaíochta, rialúcháin agus riaracháin a bhaineann le gnóthais le haghaidh comhinfheistíochta in urrúis inaistrithe (UCITS), arna leasú le Treoir 2014/91/AE ó Pharlaimint na hEorpa agus ón gComhairle an 23 Iúil 2014, Airteagal 13(1) de Threoir 2011/61/AE ó Pharlaimint na hEorpa agus ón gComhairle an 8 Meitheamh 2011 maidir le Bainisteoirí Cistí Infheistíochta Malartacha, agus míreanna 1 agus 2 d’Iarscríbhinn II a ghabhann léi, agus lena leasaítear Treoir 2003/41/CE agus Treoir 2009/65/CE agus Rialachán (CE) Uimh. 1060/2009 agus Rialachán (AE) Uimh. 1095/2010,

a léiriú sa chaoi go bhfuil:

na forálacha a bhaineann le beartais agus cleachtais luacha saothair infheidhme maidir leis na díbhinní arna n-íoc ag cuideachta, arb é a gnáthghnó bainistiú a dhéanamh ar ghnóthais le haghaidh comhinfheistíocht in urrúis inaistrithe (UCITS) agus Cistí Infheistíochta Malartacha (CIManna), go díreach nó go hindíreach do chuid dá fostaithe a chomhlíonann dualgais an stiúrthóra bainistíochta, an bhainisteora infheistíochta nó an bhainisteora punainne de bhun a gceart chun maoine i leith scaireanna na cuideachta sin, i gcás ina bhféadtar le beartas íocaíochta na ndíbhinní sin na fostaithe a spreagadh chun rioscaí iomarcacha a ghlacadh a dhéanfadh dochar do leasanna UCITS nó CIManna arna mbainistiú ag an gcuideachta sin agus do leasanna a n-infheisteoirí agus gur féidir leis, dá bhrí sin, teacht timpeall ar na ceanglais a eascraíonn ó na forálacha sin a éascú.

(1) IO C 423, 07.12.2020
2.

Ní mór Airteagal 54(2) de Rialachán Uimh. 865/2006, arna léamh i gcomhar le hAirteagal 17 de Chairt um Chearta Bunúsacha an Aontais Eorpaigh agus prionsabal um chosaint ionchais dhlisteanacha, a léirmhíniú mar ní a chiallaíonn: go bhfuil cosc ar eiseamal, atá á choinneáil ag tógálaí, de speiceas ainmhí atá liostaithe in Iarscríbhinn A a ghabhann le Rialachán Uimh. 338/97, a mheas mar speiceas a rugadh agus a tógadh i mbraighdeanas, de réir bhrí Airteagal 8(3) den Rialachán sin, i gcás ina bhfuair tríú páirtí sinsir an eiseamail sin, nach cuid de stoc pórúcháin an tógálaí sin iad, roimh theacht i bhfeidhm na Rialachán sin, ar bhealach a dhéanfadh dochar do mharthanas an speicis lena mbaineann san fhiántas.
1.

Ní mór Airteagal 3(2)(e) de Threoir 2003/109/CE ón gComhairle an 25 Samhain 2003 maidir le stádas náisiúnach tríú tír ar cónaitheoirí fadtéarmacha iad a léirmhíniú sa chaoi gur coincheap uathrialach de dhlí an Aontais é coincheap an chónaithe “ar chúiseanna sealadacha amháin”, dá dtagraítear ann, nach mór a léirmhíniú go haonfhoirmeach ar chríoch na mBallstát go léir.
Breithiúnas na Cúirte (Ceathrú Dlísheomra) an 15 Meán Fómhair 2022 — Colin Brown v an Coimisiún Eorpach, Comhairle an Aontais Eorpaigh

(Cás C-675/20 P) (1)

(Achomharc - Státseirbhís - Iarscríbhinn VII a ghabhann le Rialacháin Foirne Oifigigh an Aontais Eorpaigh - Airteagal 4(1)(a) agus (b) - Oifigeach de chuid an Aontais ar náisiúnach é de Ríocht Aontaithe na Breataine Móire agus Thuaisceart Éireann agus a raibh gnáthchónaí air i Stát a áite fostaíochta le linn na 10 mbliana sular tháinig sé i mbun seirbhíse - Tarraingt siar na Ríochta Aontaithe as an Aontas Eorpach - An t-oifigeach sin de chuid an Aontais Eorpaigh a fháil de náisiúntacht Stát a áite fostaíochta - An ceart chun íocaíocht an liúntais easaoránachta a tharraingt siar - An ceart chun íocaíocht an liúntais easaoránachta a tharraingt siar - Caingean le haghaidh neamhniú)

(2022/C 418/04)

Teanga an cháis: an Béarla

Páirtithe

Achomharcóir: Colin Brown (ionadaí: I. Van Damme, advocaat)

Páirtithe eile sna himeachtaí: An Coimisiún Eorpach (ionadaithe: T. S. Bohr agus D. Milanowska, i gcáil Gníomhairí), Comhairle an Aontais Eorpaigh (ionadaithe: M. Alver agus M. Bauer, i gcáil Gníomhairí)

An chuid oibríochtúil

1. Diúltaítear don achomharc;

2. Ordaítear do Colin Brown a chostais féin a íoc agus na costais arna dtabhú ag an gCoimisiún Eorpach a íoc;

3. Ordaítear do Chomhairle an Aontais Eorpaigh a costais féin a íoc.

(1) IO C 98, 22.03.2021
Breithiúnas na Cúirte (an Dara dlísheomra) an 15 Meán Fómhair 2022 (iarraidh ar réamhrialú ó Income Tax Tribunal of Gibraltar (an Ríocht Aontaithe) – an Ríocht Aontaithe) – Fossil (Gibraltar) Limited v Commissioner of Income Tax

(Cás C-705/20) (1)

(Tarchur chun réamhrialú - Státchabhair - Scéimeanna cabhrach arna gcur i bhfeidhm ag rialtas Ghiobráltar maidir le cáin ioncaim corparáidí - Cinneadh (AE) 2019/700 - Neamhchánachas leasanna neamhghníomhacha agus dleachtanna - Cinneadh ón gCoimisiún Eorpach lena ndearbhaítear go bhfuil an scéim cabhrach mídhleathach agus ar neamhréir leis an margadh inmheánach - Oibleagáid aisghabhálacha - Raon feidhme - Foráil náisiúnta nach raibh faoi réirimscrúdú an Choimisiúin maidir leis an Státchabhair a bhí i gceist - Fritháireamh na cánach a íocadh thar lear d’fhonn cáin dúbailte a sheachaint)

(2022/C 418/05)

Teanga an cháis: an Béarla

An chúirt a rinne an tarchur

Income Tax Tribunal of Gibraltar (an Ríocht Aontaithe)

Páirtithe sna príomhimeachtaí

Iarratasóir: Fossil (Gibraltar) Limited

Cosantóir: Commissioner of Income Tax

An chuid oibríochtúil

Ní mór Cinneadh (AE) 2019/700 ón gCoimisiún an 19 Nollaig 2018 maidir le státchabhair SA.34914 (2013/C) arna chur chun feidhme ag an Ríocht Aontaithe a mhéid a bhaineann sé le scéim cánach corparáide an Ghiobráltar,

a léiriú amhail:nach gcuirtear cosc leis ar na húdaráis náisiúnta atá freagrach as aisghabháil cabhair ón tairbhí ar cabhair mídhleathach é atá ar neamhréir leis an margadh inmheánach foráil náisiúnta a chur i bhfeidhm lena leagtar síos córas fritháireamh na gcánacha atá íoctha ag an tairbhí sin thar lear a ndlitear dó sa Ghiobráltar, nuair atá an cuma air go raibh an feidhm ag an bhforáil tráth na ngníomhaíochtaí i gceist.

(1) IO C 257, 04.07.2022.
Breithiúnas na Cúirte (an Chéad Dlísheomra) an 15 Meán Fómhair 2022 (iarraidh ar réamhrialú ón Sofiyski rayonen sad — an Bhulgáir) – Imeachtaí coiriúla in aghaidh HN

(Cás C-420/20) (1)

(Tarchur chun réamhrialú - Comhar breithiúnach in ábhair choiriúla - Cairt um Chearta Bunúsacha an Aontais Eorpaigh - Airteagal 47 agus Airteagal 48 - an Coinbhinsiún Eorpach chun Cearta an Duine agus Saoirsí Bunúsacha a Chosaint - Airteagal 6 - Treoir (AE) 2016/343 - Gnéithe áirithe de thoimhde na neamhchiontachta a neartú mar aon leis an gceart bheith i láthair ag an triail in imeachtaí coiriúla - Airteagal 8 - An ceart a bheith i láthair ag an triail - Cinneadh um fhilleadh lena ngabhann toirmeasc ar theacht isteach cúig bliana - Coinníollacha chun triail a sheoladh in éagmais an duine lena mbaineann - Oibleagáid a bheith i láthair ag an triail dá bhforáiltear leis an dlí náisiúnta)

(2022/C 418/02)

Teanga an cháis: an Bhulgáiris

An chúirt a rinne an tarchur

Rayonen Sofiyski sad

Páirtí sna príomhimeachtaí coiriúla

HN

I láthair: Sofiyska rayonna prokuratura

An chuid oibríochtúil

1) Ní mór Airteagal 8(1) de Threoir (AE) 2016/343 ó Pharlaimint na hEorpa agus ón gComhairle an 9 Márta 2016 maidir le gnéithe áirithe de thoimhde na neamhchiontachta a neartú mar aon leis an gceart bheith i láthair ag an triail in imeachtaí coiriúla a léiriú sa chiall nach gcuirtear cosc ar reachtaíocht Ballstáit lena bhforáiltear don oibleagáid ar dhaoine ar amhrastaigh agus ar dhaoine atá cúisithe in imeachtaí coiriúla a bheith i láthair ag a dtriail.

2) Ní mór Airteagal 8(2) de Threoir (AE) 2016/343 a léiriú sa chiall go gcuirtear cosc ar reachtaíocht Ballstáit lena gceadaítear triail a sheoladh in éagmais an duine a bhfuil amhras faoi nó an duine atá cúisithe, i gcás ina bhfuil an duine sin lasmuigh den Bhallstát sin agus nach bhfuil sé in ann teacht isteach i gcríoch an Bhallstáit sin, mar gheall ar thoirmeasc ar theacht isteach arna ghlacadh ina choinne ag údaráis inniúla an Bhallstáit sin.

(1) IO C 399, 23.11.2020
C 418/3

Iris Oifigiúil an Aontais Eorpaigh

Breithiúnas na Cúirte (an Ceathrú Dlísheomra) an 15 Meán Fómhair 2022 (iarraidh ar réamhrialú ó Varhoven administrativen sad – an Bhulgáir) – Veridos GmbH v Ministar na vatreshnite raboti na Republika Bulgaria, Mühlbauer ID Services GmbH – S&T

(Cás C-669/20) (1)

(Tarchur chun réamhrialú - Treoir 2009/81/CE - Dámhachtain conarthaí áirithe oibreacha, conarthaí soláthair agus conarthaí seirbhíse - Airteagail 38 agus 49 - Oibleagáid chun cinntiú gurb ann do thairiscint thar a bheith íseal - Critéir mheasúnaithe ar nádúr thar a bheith íseal de thairiscint a leagtar síos sa reachtaíocht náisiúnta - Neamhfheidhmeacht - Ceanglas nach mór trí thairiscint a bheith ann ar a laghad - Critéir atá bunaithe ar an gceanglas nach mór tairiscint a bheith breis is 20 % níos buntáistí ná meánluach na dtairisicintí arna dtíolacadh ag na tairgeoirí eile - Athbhreithniú breithiúnach)

(2022/C 418/03)

Teanga an cháis: an Bhulgáiris

An chúirt a rinne an tarchur

Varhoven administrativen sad

Páirtithe sna príomhimeachtaí

Iarratasóir: Veridos GmbH

Cosantóirí: Ministar na vatreshnite raboti na Republika Bulgaria, Mühlbauer ID Services GmbH – S&T

An chuid oibríochtúil

1. Maidir le hAirteagail 38 agus 49 de Threoir 2009/81/CE ó Pharlaimint na hEorpa agus ón gComhairle an 13 Iúil 2009 maidir leis na nósanna imeachta um dhámhachtain conarthaí áirithe oibreacha, conarthaí soláthair agus conarthaí seirbhíse ag údaráis chonarthacha nó ag eintitis i réimsí na cosanta agus na slándála a chomhordú, agus lena leasaítear Treoracha 2004/17/CE agus 2004/18/CE, ní mór léiriú a dhéanamh mar seo a leanas: ceanglaítear ar na húdaráis chonarthacha, i gcás amhras gur tairiscint thar a bheith íseal atá ann, a chinntiú gurb amhlaidh atá, agus na heilimintí ábhartha uilig den ghlao ar thairiscintí agus den sonraíocht táirge á gcur san áireamh, gan tionchar ag do-dhéantacht na critéir dá bhforáiltear chuige sin le reachtaíocht náisiúnta a chur i bhfeidhm, nó ag an méid tairiscintí a chuirtear isteach i dtaca leis sin.

2. Maidir le hAirteagal 55(2) de Threoir 2009/81, arna léamh i gcomhar le hAirteagal 47 den Chairt um Chearta Bunúsacha an Aontais Eorpaigh, ní mór léiriú a dhéanamh mar seo a leanas: gur féidir, sa chás nár chuir údarás conarthach tús le nós imeachta fíorúcháin maidir le nádúr thar a bheith íseal féideartha de thairiscint, ar an bhforas gur cheap sé nach raibh aon cheann de na tairiscintí a cuireadh isteach thar a bheith íseal, a mheasúnú a bheith faoi réir athbhreithniú breithiúnach i gcomhthéacs achomhairc i gcoinne an chinnidh an conradh atá i gceist a dhámhachtain.

(1) IO C 88, 15.03.2021.
Breithiúnas na Cúirte (an Dara Dlísheomra) an 22 Meán Fómhair 2022 – International Management Group (IMG) v an Coimisiún Eorpach

(Cásanna Uamtha C-619/20 P agus C-620/20 P) (1)

(Achomharc - Comhar um fhorbairt - Cur chun feidhme bhuiséad an Aontais Eorpagh faoi bhainistiú indíreach eagraíochta idirnáisiúnta - Cinneadh gan aon chúraimí nua cur chun feidhme an bhuiséid a chur ar iontaoibh eintiteas mar gheall ar amhras maidir lena stádas mar eagraíocht idirnáisiúnta - Caingean le haghaidh neamhniú - Forghníomhú breithiúnais neamhnithe - Res judicata - Oibleagáidí agus cumhachtaí údar an ghnímh a cuireadh ar neamhní - Gníomh ullmhúcháin - Inghlacthacht - Éileamh ar chúiteamh - Riail atá beartaithe chun cearta a thabhairt do dhaoine aonair - Rialacháin Airgeadais AE - Oibleagáid dícheall chuí - Sárú tromchúiseach leordhóthanach ar an oibleagáid sin - Scrúdú sonrach ar bhonn cás ar chás - Damáiste neamhábhartha - Cúiteamh iomchuí agus leordhóthanach tríd an ngníomh neamhdhleathach a chur ar neamhní - Damáiste do mhaoin - Díospóid nach bhfuil réidh le breith a thabhairt uirthi - An cás a tharchur ar ais chuig an gCúirt Ghinearálta)

(2022/C 424/07)

Teanga an cháis: an Fhraincis

Páirtithe

Achomharcóir: International Management Group (IMG) (ionadaithe: J.-Y. de Cara agus L. Levi, Dlíodóirí)

Páirtí eile sna himeachtaí: An Coimisiún Eorpach (ionadaithe: J. Baquero Cruz agus J. Norris, Gníomhairí)

An chuid oibríochtúil

1) Déantar Cásanna C-619/20 P agus C-620/20 P a uamadh chun críocha an bhreithiúnais.

2) Diúltaítear don achomharc i gCás C-619/20 P.

3) Cuirtear breithiúnas ó Chúirt Ghinearálta an Aontais Eorpaigh an 9 Meán Fómhair 2020, IMG v an Coimisiún (T-381/15 RENV, EU:T:2020:406) ar neamhní, a mhéid a diúltaíodh, mar éileamh gan bhunús, don éileamh ar dhamáistí a rinne International Management Group (IMG) maidir leis an díobháil a rinneadh dó de bharr chinneadh an Choimisiúin Eorpaigh gan comhaontuithe nua tarmligin le haghaidh bainistiú indíreach a dhéanamh leis a thuilleadh, i litir ón institiúid sin an 8 Bealtaine 2015.

4) Diúltaítear don chuid eile den achomharc i gCás C-620/20 P.

5) Diúltaítear don achomharc i gCás T-381/15 RENV a mhéid a bhaineann sé leis an éileamh ar chúiteamh i leith an damáiste neamhábhartha a rinneadh de bharr an chinneadh dá dtagraítear i bpointe 3 den chuid oibríochtúil seo don International Management Group (IMG).

6) Cás T-381/15 RENV a tharchur ar ais chuig Cúirt Ghinearálta an Aontais Eorpaigh chun breith a thabhairt ar an éileamh dá dtagraítear i bpointe 3 den chuid oibríochtúil seo, a mhéid a bhaineann sé leis an damáiste do mhaoin ar a mbraitheann an International Management Group (IMG).

7) Ordaítear do International Management Group (IMG) na costais i gCás C-619/20 P a íoc.

8) Forchoimeádtar na costais i gCásanna C-620/20 P agus T-381/15 RENV.

(1) IO C 28, 25.01.2021
2)

A mhéid atá Airteagal 49 CFAE infheidhme, ní mór prionsabal an ionchais dhlisteanaigh a léiriú sa chaoi nach gcuirtear cosc leis, i bprionsabal, ar reachtaíocht náisiúnta a laghdaíonn go sealadach, le linn fad tréimhse na gcomhaontuithe ceadúnúcháin arna dtabhairt i gcrích idir cuideachtaí agus riarachán an Bhallstáit lena mbaineann, coimisiúin na sealbhóirí ceadúnais a shonraítear sna comhaontuithe sin, mura léir, i bhfianaise chomh mór atá tionchar an laghdaithe sin ar bhrabúsacht na n-infheistíochtaí a rinne sealbhóirí ceadúnais agus i bhfianaise chomh tobann agus neamhchinnte atá an beart, nár tugadh an t-am is gá do na sealbhóirí chun dul in oiriúint leis an staid nua.
Ní mór Airteagal 12(2)(a) agus (d) de Threoir 2003/6/CE ó Pharlaimint na hEorpa agus ón gComhairle an 28 Eanáir 2003 maidir le déileáil chos istigh agus cúbláil mhargaidh (drochúsáid mhargaidh) agus Airteagal 23(2)(g) agus (h) de Rialachán (AE) Uimh. 596/2014 ó Pharlaimint na hEorpa agus ón gComhairle an 16 Aibreán 2014 maidir le drochúsáid mhargaidh (an Rialachán maidir le drochúsáid mhargaidh) agus lena n aisghairtear Treoir 2003/6/CE ó Pharlaimint na hEorpa agus ón gComhairle agus Treoracha 2003/124/CE, 2003/125/CE agus 2004/72/CE ón gCoimisiún, arna léamh i gcomhar le hAirteagal 15(1) de Threoir 2002/58/CE ó Pharlaimint na hEorpa agus ón gComhairle an 12 Iúil 2002 sonraí pearsanta a phróiseáil agus maidir le cosaint príobháideachais san earnáil cumarsáide leictreonaí (an Treoir maidir le príobháideachas agus cumarsáid leictreonach), arna leasú le Treoir 2009/136/CE ó Pharlaimint na hEorpa agus ón gComhairle an 25 Samhain 2009 agus i bhfianaise Airteagail 7, 8, 11 agus 52(1) den Chairt um Chearta Bunúsacha an Aontais Eorpaigh

a léiriú amhail go:

gcuirtear toirmeasc ar bhearta reachtacha lena bhforáiltear, mar bheart coisctheach, do shonraí tráchta a choinneáil go ginearálta agus go neamh-idirdhealaitheach ar bhonn sealadach, eadhon, bliain amháin ón lá a dhéantar taifead orthu, chun críocha dhrochúsáid an mhargaidh, lena n áirítear déileáil chos istigh, a chomhrac.
C 424/6

Iris Oifigiúil an Aontais Eorpaigh

Breithiúnas na Cúirte Breithiúnais (an Ceathrú Dlísheomra) an 22 Meán Fómhair 2022 (iarraidh ar réamhrialú ón Bundesfinanzhof – an Ghearmáin) – Finanzamt B v W AG

(Cás C-538/20) (1)

(Tarchur chun réamhrialú - Saoirse bunaíochta - Airteagail 49 agus 54 CFAE - Asbhaint na gcaillteanas deiridh arna dtabhú ag buanbhunaíocht neamhchónaitheach - Stát tar éis a chumhacht chun cánachais a tharscaoileadh faoi choinbhinsiún um chánachas dúbailte - Inchomparáideacht na gcásanna)

(2022/C 424/06)

Teanga an cháis: an Ghearmáinis

An chúirt a rinne an tarchur

Bundesfinanzhof

Páirtithe sna príomhimeachtaí

Iarratasóir: Finanzamt B

Cosantóir: W AG

Tríú páirtí: Bundesministerium der Finanzen,

An chuid oibríochtúil

Maidir le hAirteagail 49 agus 54 CFAE ní mór léiriú a dhéanamh amhail nach gcuirtear cosc leo ar chóras cánach de chuid Ballstáit faoinar féidir le cuideachta atá cónaitheach ann na caillteanas deiridh arna dtabhú ag a buanbhunaíocht atá lonnaithe i mBallstát eile a asbhaint as a gcuid brabúis inchánach i gcás inar tharscaoil an Ballstát cónaithe a chumhacht cáin a ghearradh ar bhrabúis na buanbhunaíochta sin faoi choinbhinsiún um chánachas dúbailte.

(1) IO C 35, 1.2.2021.
Breithiúnas na Cúirte Breithiúnais (an Chéad Dlísheomra) an 22 Meán Fómhair 2022 (iarrataí ar réamhrialú ón Bundesarbeitsgericht – an Ghearmáin) – XP (C-518/20), agus AR v St. Vincenz-Krankenhaus GmbH (C-727/20) v Fraport AG Frankfurt Airport Services

(Cásanna Uamtha C-518/20 agus C-727/20) (1)

(Tarchur chun réamhrialú - Beartas sóisialta - Sábháilteacht agus sláinte oibrithe a chosaint - Eagrú ama oibre - Airteagal 31(2) den Chairt um Chearta Bunúsacha an Aontais Eorpaigh - Treoir 2003/88/CE - Airteagal 7(1) - Ceart chun saoire bliantúla le pá - Easláine iomlán nó éagumas chun oibre as mar gheall ar thinneas a bhuail i rith tréimhse tagartha - Reachtaíocht náisiúnta lena bhforáiltear do chearta chun saoire bliantúla íoctha a chailleadh ag deireadh tréimhse áirithe - Oibleagáid an fhostóra an t-oibrí a chur ar chumas ceart an oibrí chun saoire bliantúla le pá a fheidhmiú)

(2022/C 424/05)

Teanga an cháis: an Ghearmáinis

An chúirt a rinne an tarchur

Bundesarbeitsgericht

Páirtithe sna príomhimeachtaí

Iarratasóirí: XP (C-518/20), AR (C-727/20)

Cosantóirí: Fraport AG Frankfurt Airport Services Worldwide (C-518/20), St. Vincenz-Krankenhaus GmbH (C-727/20)

An chuid oibríochtúil

Maidir le hAirteagal 7 de Threoir 2003/88/CE ó Pharlaimint na hEorpa agus ón gComhairle an 4 Samhain 2003 maidir le gnéithe áirithe d’eagrú ama oibre agus le hAirteagal 31(2) den Chairt um Chearta Bunúsacha an Aontais Eorpaigh

ní mór léiriú a dhéanamh mar seo a leanas:

cuirtear cosc leo ar reachtaíocht náisiúnta faoina bhféadfar an ceart chun saoire bliantúla le pá, atá ag oibrí a fuarthas i rith tréimhse tagartha inar oibrigh an t-oibrí sin go héifeachtach sular tháinig easláine iomlán nó éagumas chun oibre air nó uirthi mar gheall ar thinneas as sin amach, dul as feidhm, bíodh ag deireadh tréimhse tugtha anonn atá á húdarú leis an dlí náisiúnta nó níos faide anonn fiú, i gcás nár chuir an fostóir an t-oibrí ar chumas an ceart sin a fheidhmiú in am trátha.

(1) IO C 19, 18.1.2021.

IO C 169, 3.5.2021.
Breithiúnas na Cúirte (an Chéad Dlísheomra) an 29 Meán Fómhair 2022 (iarraidh ar réamhrialú ón Bundesgerichtshof – an Ghearmáin) – Bundesverband der Verbraucherzentralen und Verbraucherverbände – Verbraucherzentrale Bundesverband e.V. v TC Medical Air Ambulance Agency GmbH

(Cás C-633/20) (1)

(Tarchur chun réamhrialú - Ceart bunaíochta agus saoirse chun seirbhísí a sholáthar - Margadh aonair árachais - Treoir 2002/92/CE - Coincheap “idirghabhálaí árachais” - Gníomhaíocht “idirghabháil árachais” - Treoir (AE) 2016/97 - Gníomhaíocht “dáileadh árachais” - Raon feidhme na dTreoracha sin - Ballraíocht de ghrúpárachas - Cearta a shannadh faoin gconradh árachais - Sochair árachais i gcás tinnis nó timpiste thar lear - Íocaíocht déanta ag an mball ar an gcumhdach árachais a fhaightear - Cosaint do thomhaltóirí - Cóir chomhionann idir idirghabhálaithe árachais)

(2022/C 432/03)

Teanga an cháis: an Ghearmáinis

An chúirt a rinne an tarchur

Bundesgerichtshof

Páirtithe sna príomhimeachtaí

Iarratasóir: Bundesverband der Verbraucherzentralen und Verbraucherverbände – Verbraucherzentrale Bundesverband e.V.

Cosantóir: TC Medical Air Ambulance Agency GmbH

An chuid oibríochtúil

Maidir le hAirteagal 2(3) agus (5) de Threoir 2002/92/CE ó Pharlaimint na hEorpa agus ón gComhairle an 9 Nollaig 2002 maidir le hidirghabháil árachais, arna leasú le Treoir 2014/65/AE ó Pharlaimint na hEorpa agus ón gComhairle an 15 Bealtaine 2014, chomh maith le hAirteagal 2(1)(1), (3), agus (8) di, de Threoir (AE) 2016/97 ó Pharlaimint na hEorpa agus ón gComhairle, an 20 Eanáir 2016, maidir le dáileadh árachais, arna leasú le Treoir (AE) 2018/411 ó Pharlaimint na hEorpa agus ón gComhairle, an 14 Márta 2018,

ní mór léiriú a dhéanamh mar seo a leanas:

cumhdaítear leis an gcoincheap “idirghabhálaí árachais”, agus leis an gcoincheap “dáileoir táirgí árachais”, mar sin, de réir bhrí na bhforálacha sin, duine dlítheanach arb é atá i gceist lena chuid gníomhaíochtaí ná tairiscint a dhéanamh dá chustaiméirí chun ballraíocht a ghlacadh, ar bhonn saorálach, i gcomaoin táille a fhaigheann sé uathu, i bpolasaí grúpárachais atá glactha aige roimh ré, ar ballraíocht í lena dtugtar an ceart dóibh chun sochair árachais, go háirithe i gcás tinnis nó timpiste thar lear.

(1) IO C 62 an 22.02.2021
Breithiúnas na Cúirte (an Tríú Dlísheomra) an 29 Meán Fómhair 2022 (iarraidh ar réamhrialú ón Fővárosi Törvényszék – an Ungáir) – Polskie Linie Lotnicze “LOT” SA v Budapest Főváros Kormányhivatala

(Cás C-597/20) (1)

(Tarchur chun réamhrialú - Aeriompar - Rialachán (CE) Uimh 261/2004 - Airteagal 16 - Cúiteamh agus cúnamh do phaisinéirí - Tasc an chomhlachta náisiúnta atá freagrach as an Rialachán sin a fhorghníomhú - Reachtaíocht náisiúnta lena dtugtar an chumhacht don chomhlacht sin a ordú d’aeriompróir cúiteamh atá dlite do phaisinéir a íoc - Cairt um Chearta Bunúsacha an Aontais Eorpaigh - Airteagal 47 - An ceart leigheas a lorg os comhair binse)

(2022/C 432/02)

Teanga an cháis: an Ungáiris

An chúirt a rinne an tarchur

Fővárosi Törvényszék

Páirtithe sna príomhimeachtaí

Iarratasóir: Polskie Linie Lotnicze “LOT” SA

Cosantóir: Budapest Főváros Kormányhivatala

An chúirt oibríochtúil

Maidir le hAirteagal 16 de Rialachán (CE) Uimh. 261/2004 ó Pharlaimint na hEorpa agus ón gComhairle an 11 Feabhra 2004 lena mbunaítear rialacha comhchoiteanna maidir le cúiteamh agus cúnamh do phaisinéirí i gcás nach gceadófar dóibh bordáil agus i gcás ina gcuirfear eitiltí ar ceal nó i gcás ina gcuirfear moill fhada orthu, agus lena n-aisghairtear Rialachán (CEE) Uimh. 295/91,

ní mór léiriú a dhéanamh mar seo a leanas:

tá sé de chumhacht ag na Ballstáit údarú a thabhairt don chomhlacht náisiúnta atá freagrach as an Rialachán sin a fhorghníomhú iallach a chur ar aeriompróir cúiteamh a íoc, de réir bhrí Airteagal 7 den Rialachán sin, atá dlite do phaisinéirí faoin Rialachán sin, i gcás ina mbeidh gearán aonair déanta ag paisinéir leis an gcomhlacht náisiúnta sin, ar choinníoll go bhféadfaidh an paisinéir sin agus an t-aeriompróir sin imeachtaí a thabhairt os comhair na gcúirteanna.

(1) IO C 28, 25.01.2021